**FF Plus**

**Hon. MAP de Bruyn**

**10 May 2023**

Agbare voorsitter, jaar na jaar word die jaarlikse prestasie planne van die departement en sy entiteite bespreek en jaar na jaar is daar geen of slegs vae antwoorde gegee oor die probleme in die gesondheids sektor wat die lewens van pasiënte in staatshospitale bedreig.

 Ons sit met ’n verminderde begroting van 64,6 Miljard in 2022/23 na 60,1 Miljard vir die 2023/24 finansiële jaar.

 Dit nadat die minister in antwoord op ’n geskrewe vraag in Maart vanjaar bevestig het dat daar tans steeds 5198 vakante poste in die Vrystaat is en dat dit minstens R200Mil gaan kos om hierdie poste te vul.

 Die toestand van gesondheidsorg in die Vrystaat en die res van die land is haglik om die minste daarvan te sê, en dit as gevolg van die tekort aan dokters, verpleërs en algemene werkers, maar die begroting vir salarisse word gesny.

Dit agbare voorsitter spreek nie van ’n departement en regering wat die welstand van sy mense op die hart dra nie.

Pasiënte kla op ’n daaglikse basis vanuit staatshospitale dat hul vir weke en selfs maande moet lê en wag vir operasies as gevolg van ’n tekort aan beddens, medikasie en dokters. Pasiënte buite die hospitale kan nie opgeneem word en noodsaaklike behandeling ontvang weens dieselfde redes.

Voorsitter, ons kry hierdie klagtes op ’n daaglikse basis vanuit elke provinsie. Die Oos-Kaap sit tans met ’n groot tekort aan kroniese medikasie as gevolg van wanbetaling aan verskaffers. In die vrystaat lê pasiënte maande en wag vir ortopediese behandeling.

Die agterstand van mediese dienste vererger by die dag en die algehele verval van hospitale en klinieke is ’n algemene verskynsel.

Die feit dat 178 000 kinders die laaste dekade in staatshospitale oorlede is, is skokkend en onaanvaarbaar agbare voorsitter.

**DIE VF PLUS HET DIE AFGELOPE PAAR MAANDE MEER AS 400 KLAGTES ONTVANG VANAF PASIËNTE IN STAATS- EN PROVINSIALE HOSPITALE VAN REGOOR DIE LAND OOR DIE ONMENSLIKE BEHANDELING WAT HULLE IN HIERDIE STAATSGERIEWE ONTVANG HET.**

 **DIE GRUWELIKE SKENDINGS VAN MENSEREGTE WAT ONS MOES AANHOOR OOR HOE HULLE BEHANDEL IS EN WAT GELEI HET TOT VERSKEIE STERFTES, IS ONBESKRYFLIK**

Dit voorsitter is Sekerlik nie ’n getuigskrif van ’n regering wat omsien na sy burgers se welstand nie.

Terwyl gesondheidsorg in elke provinsie ten gronde gaan as gevolg van finansiële tekortkominge, word daar nou ’n bedrag R1,5 miljard toegewys aan die NASIONALE GESONDHEIDSVERSEKERING.

SELFS MET DIE ONSEKERHEID VAN WAT HIERDIE MODEL DIE BELASTINGBETALER SAL KOS EN GEEN FINANSIERINGSMODEL NOG BESKIKBAAR NIE.

DIE AFGELOPE PAAR MAANDE IS ONWETTIGE STAKINGS VAN GESONDHEIDSWERKERS IN DIE OPENBARE SEKTOR BELEEF WAT GELEI HET TOT ERNSTIGE DIENSLEWERING-BEPERKINGS IN ONS GESONDHEIDSFASILITEITE.

ONS HET ERVAAR HOE AMBULANSE VERHINDER IS OM OPENBARE HOSPITALE BINNE TE GAAN MET PASIËNTE WAT DRINGENDE MEDIESE AANDAG BENODIG HET.

DIE HAGLIKE OMSTANDIGHEDE WAARONDER GESONDHEIDSWERKERS OP ‘N DAAGLIKSE BASIS HUL WERK MOET VERRIG HET TOT HIERDIE STAKING GELEI EN DIT WAS ‘N DUIDELIKE BOODSKAP AAN DIE REGERING EN DIE MINISTER VAN GESONDHEID OM HIERDIE OMSTANDIGHEDE TE VERANDER.

ANDERS VOORSITTER, IS EK BEVREES GAAN ONS NOG MEER STAKINGS IN HIERDIE BEDRYF SIEN.

DIT STEL PASIËNTE SE LEWE IN ‘N ERNSTIGE GEVAAR EN DIE REGERING MOET DAARVOOR VERANTWOORDELIK GEHOU WORD.

Voorsitter, die regerende party gaan vandag nog baie te sê hê oor die oorsake van die gesondheidsorgprobleme.

Ons weet hulle gaan praat oor die verlede en ook geen eienaarskap en verantwoordelikheid vat vir hulle eie mislukkings nie en Nog ’n termyn onder ANC bewind sal katastrofies wees vir gesondheidsorg in Suid-Afrika.

Suid-Afrika is siek agbare voorsitter en die ANC-regering is die virus wat die siekte veroorsaak en Ons kan nie toelaat dat die land verder besmet word met die onvermoë van die ANC nie.

 Daarom voorsitter, terwille van suid Afrikaners se welstand sal ons in 2024 moet ontslae raak van die ANC as regerende party.

Dankie